CELEX: 32011D0404
Language: lv
Date: 2011-07-07 00:00:00
Title: 2011/404/ES: Komisijas Īstenošanas lēmums ( 2011. gada 7. jūlijs ) par Savienības finansiālo ieguldījumu putnu gripas apkarošanas ārkārtas pasākumos Vācijā 2010. gada novembrī (izziņots ar dokumenta numuru C(2011) 4773)

|






2011/404/ES: Komisijas Īstenošanas lēmums ( 2011. gada 7. jūlijs ) par Savienības finansiālo ieguldījumu putnu gripas apkarošanas ārkārtas pasākumos Vācijā 2010. gada novembrī (izziņots ar dokumenta numuru C(2011) 4773)  

Oficiālais Vēstnesis L 180 , 08/07/2011 Lpp. 0050 - 0051



		Komisijas Īstenošanas lēmums( 2011. gada 7. jūlijs)par Savienības finansiālo ieguldījumu putnu gripas apkarošanas ārkārtas pasākumos Vācijā 2010. gada novembrī(izziņots ar dokumenta numuru C(2011) 4773)(Autentisks ir tikai teksts vācu valodā)(2011/404/ES)EIROPAS KOMISIJA,ņemot vērā Līgumu par Eiropas Savienības darbību,ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā [1] un jo īpaši tā 4. pantu,tā kā:(1) Putnu gripa ir vīrusa izraisīta mājputnu un citu nebrīvē turētu putnu infekcijas slimība, kura būtiski ietekmē mājputnu audzēšanas rentabilitāti, un līdz ar to tiek traucēta Savienības iekšējā tirdzniecība un eksports uz trešām valstīm.(2) Putnu gripas uzliesmojuma gadījumā pastāv risks, ka, tirgojot dzīvus mājputnus vai to produktus, slimības ierosinātājs varētu izplatīties uz citām mājputnu saimniecībām attiecīgajā dalībvalstī, kā arī uz citām dalībvalstīm un trešām valstīm.(3) Padomes 2005. gada 20. decembra Direktīvā 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK [2], noteikti pasākumi, kuri slimības uzliesmojuma gadījumā nekavējoties jāīsteno dalībvalstīm, lai novērstu vīrusa tālāku izplatību.(4) Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Saskaņā ar minētā lēmuma 4. panta 2. punktu dalībvalstis saņem finansiālu ieguldījumu par izmaksām saistībā ar konkrētiem pasākumiem putnu gripas apkarošanai.(5) Lēmuma 2009/470/EK 4. panta 3. punkta pirmajā un otrajā ievilkumā paredzēti noteikumi par to, cik lielu procentuālo daļu no dalībvalsts izmaksām atļauts segt no Savienības finansiālā ieguldījuma.(6) Savienības finansiālo ieguldījumu ārkārtas pasākumiem putnu gripas apkarošanai izmaksā saskaņā ar noteikumiem, kas paredzēti Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK [3].(7) Vācijā 2010. gada novembrī konstatēja putnu gripas uzliesmojumus. Vācija šo uzliesmojumu apkarošanai veica pasākumus atbilstoši Direktīvai 2005/94/EK.(8) Vācijas iestādes ar ziņojumiem, ko iesniedza Pārtikas aprites un dzīvnieku veselības pastāvīgajai komitejai, un regulāri iesniedzot informāciju par slimības attīstību, spēja pierādīt, ka ir efektīvi īstenojusi Direktīvā 2005/94/EK paredzētos kontroles pasākumus, tādējādi ātri apturot slimības uzliesmojumu.(9) Tādējādi Vācijas iestādes ir izpildījušas tehniskos un administratīvos pienākumus saistībā ar pasākumiem, kas paredzēti Lēmuma 2009/470/EK 4. panta 2. punktā un Regulas (EK) Nr. 349/2005 7. pantā.(10) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,IR PIEŅĒMUSI ŠO LĒMUMU.1. pantsSavienības finansiālais ieguldījums Vācijai1. Vācijai piešķir Savienības finansiālo ieguldījumu par tām izmaksām, kas šai dalībvalstij radušās, veicot Lēmuma 2009/470/EEK 4. panta 2. un 3. punktā minētos pasākumus, lai 2010. gada novembrī apkarotu putnu gripu.2. Panta 1. punktā minēto finansiālā ieguldījuma summu nosaka vēlākā lēmumā, ko pieņems saskaņā ar Lēmuma 2009/470/EK 40. panta 2. punktā noteikto procedūru.2. pantsAdresātsŠis lēmums ir adresēts Vācijas Federatīvajai Republikai.Briselē, 2011. gada 7. jūlijāKomisijas vārdā –Komisijas loceklisJohn Dalli[1] OV L 155, 18.6.2009., 30. lpp.[2] OV L 10, 14.1.2006., 16. lpp.[3] OV L 55, 1.3.2005., 12. lpp.--------------------------------------------------